1. základný prvok (2 miliardy EUR v úveroch) by sa vykonával v rámci súčasných mandátov a nástrojov rozšírením úverov na úroveň, na ktorej by sa plne využívali dostupné stropy stanovené v súčasnom mandáte.

3. VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

– vzhľadom na neočakávané geopolitické udalosti, ktoré si naliehavo vyžadujú, aby EÚ poskytla rýchlu a významnú finančnú podporu prostredníctvom externého mandátu, objem finančných operácií EIB po pol druha roku vykonávania mandátu výrazne ovplyvnil niektoré z regionálnych stropov a v niektorých regiónoch obmedzil prevádzkovú maržu (Ázia; Južná Afrika, stredná Ázia, východná Európa, Zakaukazsko). Táto situácia by mohla obmedziť budúce operácie EIB a mohla by znížiť schopnosť mandátu reagovať na prípadné nové výzvy či priority EÚ v nasledujúcich rokoch. Preto sa navrhuje aktivovať voliteľnú doplnkovú sumu vo výške 3 miliardy EUR a zmeniť stropy regionálneho rozdelenia uvedeného v prílohe I k rozhodnutiu.

Podávanie správ o výsledkoch bude založené na vhodnom zlúčení ukazovateľov podľa možnosti v celom portfóliu alebo v danom odvetví. V kontexte rámca merania výsledkov sa tieto ukazovatele budú merať počas projektového cyklu na úrovni posúdenia a počas monitorovania až do úplného ukončenia projektu. Ukazovatele sa musia merať hneď, keď budú k dispozícii prvé výsledky vývoja – zvyčajne až do troch rokov po dokončení projektu. V čo najväčšej možnej miere sa tiež použijú v záverečnej správe.

Dodatočné rozpočtové potreby na tvorbu rezervy garančného fondu spojené so zvýšením celkového stropu mandátu sa budú financovať z riadka 01 03 06 rozpočtu EÚ. Tvorba rezervy sa bude financovať ako súčasť viacročného finančného rámca a jej výpočet je založený na očakávaných vzorcoch vyplácania a splácania garantovaných úverov. V súčasnom viacročnom finančnom rámci by mali byť dodatočné rozpočtové potreby v rokoch 2018 – 2020 obmedzené na 115 miliónov EUR na základe ročných predpovedí vyplácania a splácania úverov EIB. Časť úverov schválených v rámci súčasného mandátu EIB sa vyplatí a splatí po roku 2020.

(2)Mal by sa vytvoriť nový rámec partnerstva s tretími krajinami zameraný na výsledky, ktorý zohľadňuje všetky politiky a nástroje Únie. Ako súčasť tohto nového rámca partnerstva by sa mal stanoviť vonkajší investičný plán na podporu investícií v regiónoch mimo EÚ a zároveň by tento rámec mal prispieť k dosiahnutiu cieľa udržateľného rozvoja. Ďalej by mal plniť ciele programu trvalo udržateľného rozvoja do roku 2030 a ciele, na ktoré sú zamerané iné nástroje financovania vonkajšej činnosti.

– Uvedený je odkaz na Parížsku dohodu prijatú v rámci Rámcového dohovoru OSN o zmene klímy. Objem operácií EIB na zmierňovanie zmeny klímy a adaptáciu na zmenu klímy by mal do roku 2020 prispieť k zvýšeniu podielu úverov EIB na podporu investícií súvisiacich s klímou v rozvojových krajinách z 25 % na 35 %. V priebehu obdobia, na ktoré sa vzťahuje rozhodnutie, a pri zohľadnení nových priorít mandátu by mal minimálny objem týchto operácií naďalej predstavovať 25 % celkových finančných operácií EIB; zároveň by sa EIB mala zamerať na zachovanie súčasnej vysokej úrovne výkonnosti. Navrhuje sa, aby EIB posilnila adaptačné prvky svojho prínosu k projektom v oblasti zmeny klímy.

• EIB musí v súvislosti so svojím rámcom merania výsledkov vyvinúť a zaviesť ukazovatele pre projekty, ktoré zabezpečujú strategickú reakciu a riešia základné príčiny migrácie. Do výročnej správy Komisie Európskemu parlamentu a Rade o finančných operáciách EIB je zahrnuté posúdenie vplyvu finančných operácií EIB v rámci tejto strategickej reakcie.

• Zvýšenie celkového stropu finančných operácií EIB v súkromnom sektore (3. základný prvok), ktoré sa vzťahujú na projekty na podporu utečencov a/alebo hostiteľských komunít, o 2,3 miliardy EUR. Táto suma bude na základe prognóz EIB rozdelená medzi regióny predvstupových krajín a stredomorských krajín. V tejto súvislosti a na uvedenú sumu sa záruka EÚ na tieto operácie rozširuje na všetky platby EIB splatné v prospech EIB, ktoré jej ale neboli uhradené („komplexná záruka“), a nie je to teda len záruka na politické riziká, aká sa uplatňuje v súčasnosti na základe rozhodnutia. Stanoví sa cena komplexnej záruky EÚ, ktorá sa vzťahuje na tento nový mandát. Výnosy budú vyplatené do Garančného fondu pre vonkajšie opatrenia. Maximálny strop operácií EIB so zárukou EÚ sa preto zvyšuje na 32,3 miliardy EUR.

(3)Európska rada 28. júna 2016 schválila návrh Európskej investičnej banky prispieť k externému investičnému plánu prostredníctvom iniciatívy EIB na posilnenie odolnosti v južnom susedstve a na západnom Balkáne (ďalej len „iniciatíva EIB na posilnenie odolnosti“).

(4)Kľúčovým prvkom iniciatívy EIB na posilnenie odolnosti je rozšírenie mandátu EIB na poskytovanie vonkajších úverov z kvantitatívneho aj kvalitatívneho hľadiska. Rozšírenie tohto mandátu by malo EIB umožniť rýchlo prispieť k dosiahnutiu cieľov externého investičného plánu najmä tým, že poskytne ďalšie finančné prostriedky príjemcom v súkromnom sektore.

(5)Komplementárnosť iniciatívy EIB na posilnenie odolnosti s ďalšími zložkami externého investičného plánu by sa mala zabezpečiť prostredníctvom Strategickej rady Európskeho fondu pre udržateľný rozvoj, kde má EIB svoje zastúpenie.

(6)Okrem toho by v súlade so závermi Európskej rady EIB mala v rámci externého investičného plánu predložiť výkonnej rade susedstva zložku súkromného sektora ako prvé investičné okno iniciatívy EIB na posilnenie odolnosti.

(7)Rozpočtová záruka na financovanie operácií vykonávaných mimo Únie bola EIB poskytnutá na základe rozhodnutia Európskeho parlamentu a Rady č. 466/2014/EÚ.

(8)V súlade s článkom 19 rozhodnutia č. 466/2014/EÚ Komisia v spolupráci s EIB pripravila správu o priebežnom preskúmaní, v ktorej sa hodnotí uplatňovanie tohto rozhodnutia na základe nezávislého externého hodnotenia.

(9)S cieľom umožniť, aby mandát na poskytovanie úverov v tretích krajinách mohol reagovať na prípadné nadchádzajúce výzvy a priority Únie, ako aj poskytnúť strategickú reakciu na riešenie základných príčin migrácie, by sa maximálny strop finančných operácií EIB v rámci záruky EÚ mal zvýšiť na 32 300 000 000 EUR uvoľnením voliteľnej doplnkovej sumy vo výške 3 000 000 000 EUR. V rámci všeobecného mandátu by sa mala vyčleniť suma 1 400 000 000 EUR na projekty vo verejnom sektore zamerané na utečencov a hostiteľskú komunitu v oblastiach postihnutých krízou.

(10)1V rámci nového mandátu na poskytovanie úverov súkromnému sektoru by sa v rámci maximálneho zvýšeného stropu mala maximálna suma 2 300 000 000 EUR vyčleniť na projekty, ktoré riešia základné príčiny migrácie a mala by sa na ňu vzťahovať komplexná záruka Únie.

(11)Riešenie základných príčin migrácie by sa malo doplniť ako nový cieľ mandátu.

(12)Mala by sa zabezpečiť komplementárnosť a koordinácia s iniciatívami Únie, ktoré sa zaoberajú základnými príčinami migrácie, okrem iného s podporou Únie pre udržateľnú reintegráciu vrátených migrantov v krajinách pôvodu.

(13)V nadväznosti na Parížsku dohodu prijatú v rámci Rámcového dohovoru Organizácie Spojených národov o zmene klímy by sa EIB mala v rámci mandátu na poskytovanie úverov v tretích krajinách zamerať na udržanie súčasnej vysokej úrovne výdavkov týkajúcich sa klímy a do roku 2020 by mala prispieť k zvýšeniu svojich investícií súvisiacich so zmenou klímy v rozvojových krajinách z 25 % na 35 %.

(14)Malo by sa oceniť riziko pre rozpočet Únie v súvislosti s finančnými operáciami EIB v rámci nového mandátu na poskytovanie úverov súkromnému sektoru a príjmy z ocenenia rizika by sa mali vyplatiť do Garančného fondu pre vonkajšie vzťahy s cieľom pokryť komerčné riziko a zabrániť deformácii trhu.

(15)EIB by mala vypracovať a zaviesť súbor ukazovateľov do svojho rámca merania výsledkov, pokiaľ ide o projekty vo verejnom sektore a v súkromnom sektore zamerané na utečencov a hostiteľskú komunitu. Preto by sa malo posúdenie prínosu finančných operácií EIB, ktoré riešia hlavné príčiny migrácie, zahrnúť do výročnej správy Komisie Európskemu parlamentu a Rade o finančných operáciách EIB.

(16)V priebehu trvania mandátu by sa strop EIB vzťahujúci sa na prerozdelenie medzi regiónmi mal zvýšiť z 10 % na 20 % len v prípade potreby riešiť núdzové a krízové situácie, ktoré by mohli nastať počas trvania mandátu a ktoré boli uznané za priority vonkajšej politiky Únie. Mandát vzťahujúci sa na súkromný sektor vo výške 2 300 000 000 EUR a suma 1 400 000 000 EUR vyčlenená na projekty verejného sektora sa nemôžu prerozdeliť, pretože ich cieľom je riešiť základné príčiny migrácie.

(17)Zoznam oprávnených regiónov a krajín a potenciálne oprávnených regiónov a krajín by sa mal upraviť tak, aby sa vylúčili krajiny s vysokými príjmami a vysokým úverovým ratingom (Brunej, Island, Izrael, Singapur, Čile a Južná Kórea). Do zoznamu potenciálne oprávnených regiónov a krajín sa má navyše pridať Irán.

(18)Rozhodnutie č. 466/2014/EÚ by sa preto malo zodpovedajúcim spôsobom zmeniť,

PRIJALI TOTO ROZHODNUTIE:

Článok 1

Rozhodnutie č. 466/2014/EÚ sa mení takto: